́цы великолѣ́пное сп҃са на́шегѡ іи҃са хрс̑та̀ бж҃е́ственное свѣтоявле́ніе улучи́ти жела́ете: єли́цы пренебе́сный ѻ́гнь серде́чнѣ въ чу́вствіи воспрія́ти хо́щете: єли́цы съ бг҃омъ примире́ніе иску́сомъ и чу́вствомъ улучи́ти тщи́теся: єли́цы для ѡбрѣ́тенія и стяжа́нія сокро́вища, на селѣ̀ серде́цъ ва́шихъ сокрове́ннагѡ, вся̂ мірска̂я ѡста́висте: єли́цы свѣща́мъ душє́внымъ свѣ́тлѡ возжещи́ся ѿ ны́нѣ хо́щете, и настоя́щихъ всѣ́хъ ѿреко́стеся: єли́цы ра́зумомъ и иску́сомъ ца́рствіе небе́сное, вну́трь ва́съ су́щее, позна́ти и прія́ти хо́щете: пріиди́те, и повѣ́мъ ва́мъ вѣ́чнагѡ, па́че же небе́снагѡ житія̀ нау́ку, илѝ па́че худо́жество, безъ̑ труда̀ и по́ту въ приста́нище безстра́стія дѣ́лателя своего̀ вводя́щее, ниеди́ныя пре́лести илѝ паде́нія ѿ бѣсѡ́въ небоя́щееся, тогда́ же то́чію упада́ющее, єгда̀ внѣ̀ жи́зни, є́йже ва́съ поуча́ю, дале́че нѣ́гдѣ преслуша́нія ра́ди пребыва́емъ